पाएं अपने शहर की ताज़ा ख़बरें और फ्री ई-पेपरडाउनलोड करें
रांची की गलियों में साधू के वेश में ठग घूम रहे हैं। ये अलग-अलग चीजों का डर दिखाकर लोगों को लूट रहे हैं। अरगोड़ा पुलिस ने ऐसे ही एक ठगी साधू को गिरफ्तार की है। ये रांची के विभिन्न इलाकों में साधु के वेश में सांप का डर दिखा लोगों से ठगी कर रहा था। आठ महीने पहले रवि नाथ नाम के इस ठग ने पुंदाग में रहने वाले राजेश कुमार के घर से सांप का भय दिखाकर हीरे की अंगूठी ठग लिया था। इसके अलावा भी रांची के अलग-अलग इलाके से ऐसी ठगी की शिकायत मिली थी। अरगोड़ा पुलिस इसे अशोकनगर इलाके से ठगी करते रंगे हाथ गिरफ्तार की है। उसके पास से हीरे की अंगूठी भी बरामद की गई है।
दिल्ली के मंडी गांव का रहने वाला है आरोपी
आरोपी दिल्ली के मंडी गांव का रहने वाला है। फिलहाल यह नया विधानसभा के समीप झोपड़ी में रह रहा था। यह साधू का वेश बनाकर अलग-अलग इलाके में ठगी की घटना को अंजाम दे रहा था । पूछताछ में आरोपी ने पुलिस के समक्ष अपना जुर्म स्वीकार किया है। कोविड जांच के बाद उसे जेल भेज दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn